#  Εθνόσημο

Αγία Παρασκευή 15-11-2017

Αρ. Πρωτ. 12408

# **ΕΛΛΗΝΙΚΗ ΔΗΜΟΚΡΑΤΙΑ**

# **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ &ΘΡΗΣΚΕΥΜΑΤΩΝ**

**Προς**: Ενδιαφερόμενους εκπαιδευτικούς μέσω των Δημοσίων και Ιδιωτικών Σχολικών Μονάδων της Διεύθυνσης Π.Ε. Β΄ Αθήνας

Κοιν: κ.κ. Σχ. Συμβούλους Δ.Ε.- Π.Α.-Ε.Α

Ειδικοτήτων

**ΠΕΡ. Δ/ΝΣΗ Π. & Δ. ΕΚΠ/ΣΗΣ ΑΤΤΙΚΗΣ**

**Δ/ΝΣΗ Π. Ε. Β΄ ΑΘΗΝΑΣ
ΠΟΛΙΤΙΣΤΙΚΑ ΘΕΜΑΤΑ**

Ταχ. Δ/νση : Μεσογείων 448

15342 Αγία Παρασκευή

Πληροφορίες : **E. Kατσούφη**

Τηλέφωνο : 2106392249

Ηλεκτρονικό ταχυδρομείο:

katsoufi@hotmail.com

Δικτυακός τόπος:

 http://politistikabathinas.blogspot.com

**ΘΕΜΑ:** **Ημερίδα για το δικαίωμα των παιδιών στην ελευθερία της έκφρασης**

**«Σωπαίνω, ψιθυρίζω, μιλάω, φωνάζω. Έχω τον λόγο μου!» - Προβολή ταινίας**

 Σας ενημερώνουμε ότι η Διεύθυνση Π.Ε. Β΄ Αθήνας, δια της Υπεύθυνης Πολιτιστικών Θεμάτων, διοργανώνει, σε συνεργασία με το Δίκτυο για τα Δικαιώματα του Παιδιού, την Παιδαγωγική Ομάδα «Το Σκασιαρχείο. Πειραματικοί ψηλαφισμοί για ένα σχολείο της κοινότητας» και Υπεύθυνους/ες Σχολικών Δραστηριοτήτων Αττικής, ημερίδα για το δικαίωμα των παιδιών στην ελευθερία της έκφρασης με τίτλο**:**

**«Σωπαίνω, ψιθυρίζω, μιλάω, φωνάζω. Έχω τον λόγο μου!».**

Η ημερίδα θα πραγματοποιηθείτην **Τετάρτη 22 Νοεμβρίου**, κατά τις ώρες **16:00-19:45** στην αίθουσα του κινηματογράφου *Αλκυονίς*, Ιουλιανού(<https://goo.gl/maps/ABFAHjFu1u82>**,** κοντά στον σταθμό ΗΣΑΠ *Βικτώρια*).

Όποιοι εκπαιδευτικοί ενδιαφέρονται, μπορούν να εκθέσουν σχολικές εφημερίδες και περιοδικά που έχουν δημιουργήσει μαθητικές ομάδες, τα οποία θα φέρουν στο χώρο μία ώρα πριν την έναρξη της ημερίδας.

**Πρόγραμμα Ημερίδας**

|  |  |
| --- | --- |
| 16:00-16:15 | Προσέλευση-εγγραφές |
| 16:15-16:40 | Το Δικαίωμα του παιδιού στην ελευθερία έκφρασης: τι προβλέπει η Σύμβαση για τα Δικαιώματα του Παιδιού | Πάνος Χριστοδούλου,Διευθυντής του Δικτύου για τα Δικαιώματα του Παιδιού |
| 16:40-17:10 | Τι σημαίνει ακούμε το παιδί στο σχολικό πλαίσιο; | Μαρία Σφυρόερα,Επίκουρη Καθηγήτρια, ΤΕΑΠΗ-ΕΚΠΑ |
| 17:10-17:30 | Ο παιδαγωγός **JANUSZ KORCZAK** (Γιάνους Κόρτσακ) και τα Δικαιώματα του παιδιού: το δικαίωμα στον σεβασμό, την έκφραση, τη γνώμη | Μπεάτα Ζουλκιέβιτς,Φιλόλογος, μεταφράστρια του έργου του **KORCZAK** |
| 17:30-18:00 | Νέοι δημοσιογράφοι και δικαίωμα στην έκφραση: H εφημερίδα των έφηβων προσφύγων «Αποδημητικά Πουλιά» και το web radio «Πικραλίδα» | Αριστέα Πρωτονοταρίου, Μαχτνιά Χοσσαϊνί και Μαντινά Ζαφαρί, ομάδα αρχισυνταξίας των «Αποδημητικών Πουλιών», Δίκτυο για τα Δικαιώματα του Παιδιού |
| 18:00-18:15 | Συζήτηση |
| 18:15-18:30 | Διάλειμμα |
| 18:30-19:30 | Προβολή της ταινίας «Révolution école»(Όταν η Ουτοπία πήγαινε σχολείο)Πώς ο θάνατος χιλιάδων νέων στον Α΄ Παγκόσμιο Πόλεμο οδήγησε σε μια διαφορετική αντίληψη για το παιδί και την εκπαίδευση; | Προλογίζει ο Μπάμπης Μπαλτάς, εκπαιδευτικός, Παιδαγωγική Ομάδα «Το Σκασιαρχείο» |
| 19:30-19:45 | Συζήτηση |

Η ημερίδα πραγματοποιείται στο πλαίσιο της ετήσιας καμπάνιας του Δικτύου για τα Δικαιώματα του Παιδιού με αφορμή την Παγκόσμια Ημέρα Δικαιωμάτων του Παιδιού (20 Νοεμβρίου). Η συμμετοχή στην ημερίδα είναι προαιρετική και χωρίς καμία οικονομική επιβάρυνση. Επειδή ο αριθμός συμμετοχής των εκπαιδευτικών είναι περιορισμένος (50) θα τηρηθεί σειρά προτεραιότητας με βάση τις δηλώσεις συμμετοχής

Οι ενδιαφερόμενοι θα πρέπει να αποστείλουν e-mail στο politistikab@gmail.com μέχρι τις 20 Νοεμβρίου 2017, αναγράφοντας το ονοματεπώνυμό τους, το τηλέφωνό τους και το σχολείο στο οποίο υπηρετούν.

Για περισσότερες πληροφορίες οι ενδιαφερόμενοι εκπαιδευτικοί μπορούν να επικοινωνούν με την Υπεύθυνη Πολιτιστικών Θεμάτων κ. Ελένη Κατσούφη στα τηλ. 210 6392249 και 693 6398486.

 Ο ΔΙΕΥΘΥΝΤΗΣ Π.Ε. Β΄ ΑΘΗΝΑΣ

 ΑΘΑΝΑΣΙΟΣ Η. ΑΝΔΡΩΝΗΣ